5. ΑΠΟΦΑΣΙΣ ΝΟΜΙΣΜΑΤΙΚΗΣ ΕΠΙΤΡΟΠΗΣ της 11 Οκτ./7 Νοεμ. 1966 (ΦΕΚ Α΄ 232) Περί τροποποιήσεως και συμπληρώσεως των αποφάσεων της Νομισματικής Επιτροπής «περί ελέγχου πωλήσεων επί πιστώσει». (Απόσπασμα Πρακτικών της υπ’ αριθ. 1430/ 6.10.66 συνεδριάσεως της Νομισματικής Επιτροπής). (Συνεδρ. Ν.Ε. 1344/1/3.11.64 και 1362/3/17.3. 65). Έγγραφον Γεν. Επιθεωρήσεως Τραπεζών της Ν.Ε. υπ’ αριθ. 448/18.8.1966 (Ν.Ε. 3675). Λαβούσα υπ’ όψιν: α)Το περιεχόμενον του ανωτέρω μνημονευομένου εγγράφου της Γενικής Επιθεωρήσεως Τραπεζών της Ν.Ε. β)Τας διατάξεις του Ν.Δ. 3838/1958 «περί ελέγχου πωλήσεων επί πιστώσει», τροποποιούσα δε και συμπληρούσα τας εν επικεφαλίδι σχετικάς αποφάσεις αυτής, απεφάσισε τα κάτωθι: Επιτρέπεται η υπό των οιασδήποτε φύσεως επιχειρήσεων, βιομηχανικών ή βιοτεχνικών, εμπορικών καταστημάτων, εμπόρων ή των οπωσδήποτε ασχολουμένων με πωλήσεις ειδών διαρκείας, κατά τας διατάξεις της αποφάσεως της Ν.Ε., της ληφθείσης κατά την υπ’ αριθ. 1344/3.11.1964 (θέμα 1ον) συνεδρίασιν αυτής, ως αύτη ετροποποιήθη και συνεπληρώθη μεταγενεστέρως, επί πιστώσει πώλησις απ’ ευθείας εις τον αγοραστήν-καταναλωτήν των καινουργών και μεταχειρισμένων τρικύκλων αυτοκινήτων ποδηλάτων (μοτοσυκλεττών) ιδιωτικής χρήσεως, των φερόντων μόνιμον κλειστόν αμάξωμα, των υπαγομένων εις την δασμολογικήν κλάσιν 87,09 Α1 και εχόντων κυλινδρισμόν μέχρι 250 C.C. Η παρούσα δημοσιευθησομένη εις την Εφημερίδα της Κυβερνήσεως (συμφώνως τω Ν.Δ. 3838/58) ισχύει μετά 20ήμερον από της δημοσιεύσεώς της. Σελ. 134,28(α) 302-068 11.Β.ζ.5 ΄Ελεγχος πωλήσεων με πίστωση 